ประธานรัฐสภา รับมอบบะหมี่กึ่งสำเร็จรูป กว่า 4,800 ห่อ จากบริษัท สายการบินนกแอร์ (จำกัด) มหาชน
ประธานรัฐสภา รับมอบบะหมี่กึ่งสำเร็จรูป กว่า 4,800 ห่อ จากบริษัท สายการบินนกแอร์ (จำกัด) มหาชน นายชวน หลีกภัย ประธานรัฐสภาและประธานสภาผู้แทนราษฎร รับมอบบะหมี่กึ่งสำเร็จรูป จำนวน 4,860 ห่อ จากนายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ (จำกัด) มหาชน เพื่อมอบให้ประธานรัฐสภานำไปช่วยเหลือประชาชนที่ได้รับผลกระทบจากสถานการณ์การแพร่ระบาดของโรคโควิด -19 โดยการนำมามอบแก่ประธานรัฐสภา เนื่องเห็นว่าประธานรัฐสภาลงพื้นที่ช่วยเหลือประชาชนอย่างต่อเนื่องนับตั้งแต่มีการแพร่ระบาดของโรคโควิด-19 จนถึงปัจจุบัน จึงขอมอบสิ่งของดังกล่าวเพื่อให้นำไปแจกจ่ายให้กับประชาชนอย่างทั่วถึงต่อไปโอกาสนี้ ประธานรัฐสภา กล่าวขอบคุณสายการบินนกแอร์ สำหรับน้ำใจที่มีให้ประเทศไทยในยามวิกฤตนี้ และจะได้นำบะหมี่กึ่งสำเร็จรูปแจกจ่ายให้กับประชาชน ลูกจ้างประจำ พนักงานบริการ และพนักงานราชการ ของสำนักงานเลขาธิการสภาผู้แทนราษฎร ที่ได้รับเดือดร้อนเพื่อเป็นขวัญและกำลังใจให้ทุกคนผ่านพ้นวิกฤตนี้ไปได้ด้วยกันต่อไป